Document ID: /roh_data/filtered/fineweb-2-filterrobots_roh.jsonl.gz/15820

Naziunal/Internaziunal - 4 biatletas e biatlets dal Grischun a la cuppa mundiala en Svezia
La proxima fin d’emna vegni serius per ils biatlets svizzers, lura cumenza la nova stagiun cun il punct culminant, ils gieus olimpics il favrer a Pyeongchang en la Corea dal Sid. Las emprimas cursas da la cuppa mundiala èn davent da dumengia proxima ad Östersund en Svezia.
Swiss Ski ha uss fatg las nominaziuns per questas cursas, ed ha nominà quatter biatletas e biatlets grischuns. Sper las duas soras Selina ed Elisa Gasparin parta era Irene Cadurisch tar las dunnas. Tar ils umens va a la partenza Serafin Wiestner da Trin.
La sora giuvna Aita Gasparin sco era Eligius Tambornino ha Swiss Ski selecziunà per las cursas da la cuppa IBU, las cursas dal segund nivel, a Sjusjoen en la Norvegia.